**ชื่อเรื่อง :** ปัจจัยเสี่ยงที่มีผลต่อการเสียชีวิตของผู้ป่วยวัณโรคปอดรายใหม่

**ผู้ศึกษา :** นางสาวอลิษา เปียจันทร์ ตำแหน่งนักวิชาการสาธารณสุขปฏิบัติการ

สถานีอนามัยเฉลิมพระเกียรติ 60 พรรษา นวมินทราชินี เมืองเก่า อำเภอเมืองสุโขทัย จังหวัดสุโขทัย

E-mail : [Alisachoen2536@gmail.com](mailto:Alisachoen2536@gmail.com%20)  โทร : 082-0305909

**ที่มาและความสำคัญในการศึกษา**

สถานการณ์วัณโรคในเขตพื้นที่รับผิดชอบ สถานีอนามัยเฉลิมพระเกียรติ 60 พรรษา นวมินทราชินี เมืองเก่า อำเภอเมืองสุโขทัย จังหวัดสุโขทัย 3 ปี ย้อนหลัง ปี 2560 - 2562 พบว่า อัตราความสำเร็จของการรักษา (Treatment success rate) ร้อยละ 50.0 ร้อยละ70.0 ร้อยละ 77.77 ตามลำดับ อัตราการเสียชีวิตร้อยละ 37.5 ร้อยละ 30.0 ร้อยละ22.23 และอัตราการขาดยา ร้อยละ 12.5 ร้อยละ 0 ร้อยละ 0 ตามลำดับ

จากข้อมูลดังกล่าวจะเห็นว่า อัตราการรักษาสำเร็จและอัตราการเสียชีวิตมีแนวโน้มที่ดีขึ้นเป็นลำดับ แต่เมื่อเทียบกับคุณภาพการรักษายังพบว่าไม่เป็นไปตามเกณฑ์ที่กำหนด(เกณฑ์ร้อยละ 85)

จากการวิเคราะห์การดำเนินงานป้องกันควบคุมวัณโรคของสถานีอนามัยเฉลิมพระเกียรติ 60 พรรษา นวมินทราชินี เมืองเก่า อำเภอเมืองสุโขทัย จังหวัดสุโขทัยที่ผ่านมา ได้ประเด็นปัญหาที่เกิดขึ้น 3 ด้านได้แก่ (1.)ผู้ป่วยบางรายรับยาวัณโรคกินยาเองที่บ้าน การประสานการดูแลถึงปฐมภูมิไม่ครอบคลุม ทำให้ผู้ป่วยไม่ได้รับการทำDOTที่เหมาะสม ไม่สะดวกรับบริการเพราะต้องทำงาน ผู้ป่วยและญาติขาดความรู้ที่ถูกต้องเกี่ยววัณโรคและยาเสื่อมคุณภาพจากการเก็บยา (2.)ระบบการดำเนินงาน ระบบการประสานงานในแต่ละขั้นตอนยังไม่ชัดเจนและขาดการนิเทศติดตามงาน (3.)เจ้าหน้าที่สาธารณสุข อสม.และเครือข่ายแกนนำผู้นำชุมชนยังขาดความรู้และไม่มีระบบการดำเนินงานมาตรฐาน จึงทำให้ผู้ป่วยเสียชีวิตได้เร็วในช่วงเข้าระบบการรักษา เนื่องจากการค้นหาล่าช้าผู้ป่วยมีอาการหนักและส่วนใหญ่ผู้ป่วยที่เสียชีวิตเป็นผู้สูงอายุที่มีโรคร่วม

จากเหตุผลดังกล่าว ผู้วิจัยจึงสนใจที่จะศึกษาปัจจัยเสี่ยงที่มีผลต่อการเสียชีวิตของผู้ป่วยวัณโรคปอดรายใหม่ เพื่อใช้เป็นแนวทางการดำเนินงานป้องกันควบคุมวัณโรคในชุมชน ลดอัตราการการเสียชีวิตขณะรักษา เพิ่มประสิทธิภาพการรักษา และเพิ่มอัตราความสำเร็จของการรักษา (Treatment success rate) ของผู้ป่วยวัณโรคปอดรายใหม่ให้เป็นไปตามเกณฑ์คุณภาพการรักษา

**วัตถุประสงค์**

เพื่อศึกษาปัจจัยเสี่ยงที่มีผลต่อการเสียชีวิตของผู้ป่วยวัณโรคปอดรายใหม่ เขตพื้นที่รับผิดชอบสถานีอนามัยเฉลิมพระเกียรติ 60 พรรษา นวมินทราชินี เมืองเก่า

**ประชากรที่ศึกษา**

ผู้ป่วยวัณโรคปอดรายใหม่และกลับเป็นซ้ำ ที่ขึ้นทะเบียนของสถานีอนามัยเฉลิมพระเกียรติ 60 พรรษา นวมินทราชินี เมืองเก่า ตั้งแต่วันที่ 1 ตุลาคม 2559 ถึงวันที่ 30 กันยายน 2562 จำนวน 28ราย

**กลุ่มตัวอย่าง**

ผู้ป่วยวัณโรคปอดรายใหม่และกลับเป็นซ้ำ ที่ขึ้นทะเบียนของสถานีอนามัยเฉลิมพระเกียรติ 60 พรรษา นวมินทราชินี เมืองเก่า ตั้งแต่วันที่ 1 ตุลาคม 2559 ถึงวันที่ 30 กันยายน 2562 ที่ผ่านเกณฑ์คัดเข้าจำนวน 28 ราย

**เกณฑ์การคัดเข้า**

- ผู้ป่วยอายุมากกว่า 15 ปีขึ้นไปรักษาต่อเนื่องจนสิ้นสุดการรักษา

**เกณฑ์การคัดออก**

1. มีการเปลี่ยนวินิจฉัยไม่ป่วยเป็นวัณโรคในภายหลัง

2. มีการโอนออกหรือส่งต่อไปรักษาที่อื่น

**วิธีการศึกษา**

เป็นการศึกษาเชิงวิเคราะห์แบบย้อนหลัง ในผู้ป่วยวัณโรคปอดรายใหม่และกลับเป็นซ้ำ ตั้งแต่วันที่ 1 ตุลาคม 2559 ถึงวันที่ 30 กันยายน 2562 โดยศึกษาจากการทบทวนเวชระเบียนตั้งแต่ เริ่มวินิจฉัย ระหว่างการรักษา จนกระทั่งผู้ป่วยรักษาหายหรือเสียชีวิต โดยการวิเคราะห์ข้อมูลจากปัจจัยเสี่ยงของผู้ป่วยที่เสียชีวิตและผู้ป่วยที่ไม่เสียชีวิต

**เครื่องมือที่ใช้ในการศึกษา**

ใช้แบบสำรวจเก็บรวบรวมข้อมูลและใช้ทะเบียนการรักษาผู้ป่วยวัณโรคที่ขึ้นทะเบียนการรักษา ข้อมูลที่เก็บ เช่น เพศ อายุ BMI ประวิติเคยป่วยด้วยวัณโรคปอด โรคร่วม ผลเสมหะ โดยนำมาจากการทบทวนงานวิจัยปัจจัยที่สัมพันธ์ต่อการเสียชีวิตของผู้ป่วยวัณโรคปอดเสมหะพบเชื้อ ของโรงพยาบาลสมเด็จพระญาณสังวร จังหวัดเชียงราย และR2R กระบวนการพัฒนาแนวทางควบคุมป้องกันวัณโรคในชุมชน ของรพ.สต.บ้านนากระเดา ต.สายนาวัง อ.นาคู จ.กาฬสินธุ์

**การวิเคราะห์ข้อมูล**

ข้อมูลโดยลักษณะทั่วไปของประชากรใช้สถิติเชิงพรรณนา แสดงข้อมูล จำนวน ร้อยละและวิเคราะห์ปัจจัยเสี่ยงที่มีผลต่อการเสียชีวิตของผู้ป่วยวัณโรคปอดรายใหม่

**ตารางที่ 1 ลักษณะปัจจัยของผู้ป่วยวัณโรคที่เสียชีวิต**

|  |  |  |
| --- | --- | --- |
| **ลักษณะปัจจัย** | **กลุ่มผู้ป่วยเสียชีวิต**  **(n= 9) n(%)** | **กลุ่มผู้ป่วยไม่เสียชีวิต**  **(n=19) n(%)** |
| **เพศ**  - ชาย  - หญิง | 7 (77.7)  2 (22.3) | 12 (63.1)  7 (36.9) |
| **อายุ**  - น้อยกว่า 65 ปี  - มากกว่า 65 ปี | 2 (22.3)  7 (77.7) | 17 (89.4)  2 (10.6) |
| **BMI**  - น้อยกว่า 19  - มากกว่า 19 | 5 (55.56)  4 (44.44) | 4 (21.05)  15 (78.95) |
| **ประวัติเคยป่วยด้วยวัณโรคปอด**  - เคย  - ไม่เคย | 0 (0.0)  9 (100.0) | 1 (94.7)  18 (5.3) |

**ตารางที่ 1 ลักษณะปัจจัยของผู้ป่วยวัณโรคที่เสียชีวิต (ต่อ)**

|  |  |  |
| --- | --- | --- |
| **ลักษณะปัจจัย** | **กลุ่มผู้ป่วยเสียชีวิต**  **(n= 9) n(%)** | **กลุ่มผู้ป่วยไม่เสียชีวิต**  **(n=19) n(%)** |
| **โรคร่วม**  - เบาหวาน  - AIDS  - CA  - COPD  - CKD | 2 (22.22)  5 (55.56)  0  2 (22.22)  0 | 4 (21.05)  2 (5.26)  0  0  1(0.19) |
| **ผลเสมหะ**  - น้อยกว่า 3+  - 3+ ขึ้นไป | 6 (77.77)  3 (22.22) | 14 (73.68)  5 (26.32) |
| **สถานภาพ**  - คู่  - โสด/หม้าย | 6 (66.66)  3 (33.34) | 13 (68.42)  6 (31.58) |

**ตารางที่ 2 ปัจจัยเสี่ยงที่ทำให้ผู้ป่วยวัณโรคเสียชีวิต**

|  |  |
| --- | --- |
| **ลักษณะปัจจัย** | **กลุ่มผู้ป่วยเสียชีวิต**  **(n= 9) n(%)** |
| **เพศ**  - ชาย  - หญิง | **7 (77.7)**  2 (22.3) |
| **อายุ**  - น้อยกว่า 65 ปี  - มากกว่า 65 ปี  - อายุ 65-70 ปี  - อายุ 71-75 ปี  - อายุ 76-80 ปี  - อายุ 81-85 ปี | 2 (22.3)  **7 (77.7)**  2 (28.5)  3 (43.0)  0  2 (28.5) |
| **BMI**  - น้อยกว่า 19  - มากกว่า 19 | **5 (55.56)**  4 (44.44) |
| **โรคร่วม**  - เบาหวาน  - AIDS  - COPD | 2 (22.22)  **5 (55.56)**  2 (22.22) |
| **สถานภาพ**  - คู่  - โสด/หม้าย | **6 (66.66)**  3 (33.34) |

**ผลการศึกษา**

ผู้ป่วยวัณโรคปอดเสมหะพบเชื้อ ขึ้นทะเบียนในช่วงที่ศึกษาจำนวน 28 ราย รักษาหาย 18 ราย ขาดยา 1 รายและเสียชีวิต 9 ราย คิดเป็นอัตราการเสียชีวิตร้อยละ32.14 ผู้เสียชีวิตส่วนใหญ่เป็นเพศชายจำนวน 7 ราย(ร้อยละ77.7) สถานะภาพคู่ 6 ราย (ร้อยละ66.66) น้ำหนักน้อย BMI ต่ำกว่า 19จำนวน 5 ราย(ร้อยละ55.56) และไม่เคยมีประวัติเป็นวัณโรคมาก่อน อีกทั้งพบว่าส่วนใหญ่มีอายุมากกว่า 65 ปี 7 ราย (ร้อยละ77.7)

โรคร่วมที่ส่งผลต่อการเสียชีวิต ได้แก่ โรคเอดส์ 5ราย(ร้อยละ55.56) โรคเบาหวาน 2 ราย(ร้อยละ 22.22) และโรคปอดอุดกั้นเรื้อรัง 2 ราย(ร้อยละ 22.22)

ปัจจัยเสี่ยงที่ทำให้ผู้ป่วยวัณโรคเสียชีวิต ได้แก่ ผู้ที่มีอายุมากกว่า 65 ปี ค่าดัชนีมวลกาย(BMI) ต่ำกว่า 19 และมีโรคร่วมหรือโรคฉวยโอกาส เช่น โรคเอดส์ โรคเบาหวาน โรคปอดอุดกั้นเรื้อรัง ตามลำดับ

**ข้อเสนอแนะ**

1. ควรมีการค้นหาคัดกรองอาการสงสัยวัณโรคปอดในชุมชน โดยเฉพาะผู้ที่อายุมากกว่า 65 ปี ที่อยู่ระหว่างช่วงอายุ 71-75 ปี ผู้ป่วยติดเตียง และผู้ที่มีน้ำหนักตัวน้อยกว่า 40 กิโลกรัม เพื่อให้การวินิจฉัยและเข้าถึงการรักษาที่รวดเร็ว

2. ควรมีการจัดทำแนวทางการดูแลรักษาผู้ป่วย(Care Plan)เชิงสหวิชาชีพ และเฝ้าระวังติดตามอาการและประเมินอาการอย่างเหมาะสม ดังนี้

2.1 ผู้ป่วยสูงอายุมากกว่า 65 ปี และผู้ป่วยติดเตียง

2.2 ผู้ป่วยที่มีโรคประจำตัวเช่น โรคเอดส์ โรคเบาหวาน โรคปอดอุดกั้นเรื้อรัง (Care Plan TB)

2.3 ผู้ป่วยที่มีค่าดัชนีมวลกายต่ำกว่า 19 กก./เมตร2